

**KAZLŲ RŪDOS SAVIVALDYBĖS ADMINISTRACIJOS  
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.  
Duomenys kaupiami ir saugomi Juridinių asmenų registre, kodas 188777932  
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. [ukis@kazluruda.lt](mailto:zus@kazluruda.lt)

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |  | Nr. |  |
| Į |  | Nr. |  |
|  | | | |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS DAUGIABUČIŲ GYVENAMŲJŲ NAMŲ IR KITOS PASKIRTIES PASTATŲ SAVININKŲ BENDRIJŲ RĖMIMO PROGRAMOS PATVIRTINIMO**

2024-10-01

Kazlų Rūda

1. **Tarybos sprendimo projekto tikslai ir uždaviniai:**
   1. skatinti Kazlų Rūdos savivaldybės gyventojus steigti daugiabučių gyvenamųjų namų ir kitos paskirties pastatų savininkų bendrijas, esamas bendrijas ar daugiabučių gyvenamųjų namų savininkus, veikiančius pagal daugiabučio gyvenamojo namo bendrojo naudojimo objektų valdymo, naudojimo ir priežiūros jungtinės veiklos sutartis, daugiabučių gyvenamųjų namų bendrojo naudojimo administratorius, gerinti daugiabučių gyvenamųjų namų ir kitos paskirties pastatų bendro naudojimo objektų techninę būklę, šių namų bei pastatų aplinkas, įteisinti prie daugiabučių gyvenamųjų namų ir kitos paskirties pastatų esančius žemės sklypus, sudaryti sąlygas gyventojams trumpą laiko tarpą išvengti gyvybei ar sveikatai pavojingų veiksnių oro pavojaus atveju, taip pat apsaugant juos nuo netiesioginio apšaudymo ir (ar) kitų kinetinių grėsmių karinės agresijos metu (atakų iš orlaivių, raketų, artilerijos ugnies sukeltų sprogimo smūgio bangų, skeveldrų, nuolaužų ar atsitiktinių kulkų);
   2. patvirtinti Kazlų Rūdos savivaldybės daugiabučių gyvenamųjų namų ir kitos paskirties pastatų savininkų bendrijų rėmimo programą.

**2. Dabartinis ir siūlomas Tarybos sprendimo projekte aptariamų klausimų reguliavimas:** Pagal Lietuvos Respublikos vietos savivaldos įstatymo 6 straipsnio 28 dalį savivaldybės savarankiškoji funkcija – aplinkos kokybės gerinimas ir apsauga, aplinkos monitoringas – tad šio sprendimo priėmimas būtų reali pagalba daugiabučių gyvenamųjų namų ir kitos paskirties pastatų bendro naudojimo objektų techninės būklės gerinimui, žemės sklypų prie šių namų bei pastatų įteisinimui ir aplinkos atnaujinimui, bendro naudojimo objektus pritaikant gyventojų saugumui. Minėto įstatymo 15 straipsnio 2 dalies 32 punkte nustatyta, kad išimtinė savivaldybės tarybos kompetencija – savivaldybės strateginių plėtros ir veiklos planų, savivaldybės atskirų ūkio šakų (sektorių) plėtros programų tvirtinimas, ataskaitų dėl jų įgyvendinimo išklausymas ir sprendimų dėl jų priėmimas, o 15 straipsnio 4 dalyje yra apibrėžta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymo 25 straipsnio 1 dalies 2 punkte nurodyta, kad bendrijų lėšas sudaro ir savivaldybės paramos lėšos, o minėto įstatymo 27 straipsnio 2 dalyje – kad bendrijų steigimui ir veiklai gali būti teikiama savivaldybės finansinė parama pagal savivaldybės patvirtintą bendrijų rėmimo programą, taip pat kitas programas, finansuojamas iš Europos Sąjungos lėšų.

Lietuvos Respublikos vietos savivaldos įstatymo 6 straipsnio 28 dalis, 15 straipsnio 2 dalies 32 punktas, 15 straipsnio 4 dalis, 16 straipsnio 1 dalis, Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymo 25 straipsnio 1 dalies 2 punktas, 27 straipsnio 2 dalis, Lietuvos Respublikos Vyriausybės2014 m. gruodžio 3 d. nutarimas Nr. 1362 „Dėl Lietuvos Respublikos Vyriausybės 2001 m. vasario 22 d. nutarimo Nr. 202 „Dėl Specialiojo daugiabučių namų savininkų bendrijų rėmimo fondo savivaldybėse sudarymo ir lėšų naudojimo tvarkos“ pripažinimo netekusiu galios“

**3. Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** priėmus Tarybos sprendimą, daugiabučių gyvenamųjų namų ir kitos paskirties pastatų savininkai bus skatinami steigti bendrijas ar sudaryti jungtinės veiklos sutartis, gerės daugiabučių gyvenamųjų namų ir kitos paskirties pastatų techninė būklė, šių namų bei pastatų aplinka, tvarkomi daugiabučių gyvenamųjų namų ir kitos paskirties pastatų bendrojo naudojimo objektai, taip pat juos pritaikant dėl gyventojų saugumo, įteisinami esantys prie daugiabučių gyvenamųjų namų ir kitos paskirties pastatų žemės sklypai. Neigiamų pasekmių nenumatyta.

**4. Tarybos sprendimo projekto vertinimas, kai rengiamas norminio teisės akto projektas:** vadovaujantis Lietuvos Respublikos korupcijos prevencijos įstatymo 8 straipsnio 1 dalies 2 punktu, Tarybos sprendimo projektas (teisės aktas) yra vertinamas antikorupciniu požiūriu.

**5. Numatomo teisinio reguliavimo poveikio vertinimo rezultatai:** teisinio reguliavimo poveikio vertinimas neatliekamas.

**6. Priėmus Tarybos sprendimą keičiami ar pripažįstami netekusiais galios teisės aktai:** priėmus Tarybos sprendimą, pripažįstami netekusiais galios šie teisės aktai:

**6.1.** Kazlų Rūdos savivaldybės tarybos 2012 m. sausio 30 d. sprendimas Nr. TS IV(12)-1420 „Dėl Specialiojo daugiabučių namų savininkų bendrijų rėmimo fondo nuostatų patvirtinimo ir fondo tarybos sudarymo“;

**6.2.** Kazlų Rūdos savivaldybės tarybos 2013 m. kovo 27 d. sprendimas Nr. TS IV(26)-1806 „Dėl Lėšų, skirtų daugiabučių namų savininkų bendrijų rėmimui vykdyti, naudojimo tvarkos aprašo patvirtinimo“;

**6.3.** Kazlų Rūdos savivaldybės tarybos 2013 m. balandžio 24 d. sprendimas Nr. TS IV(27)-1860 „Dėl Specialiojo daugiabučių namų savininkų bendrijų rėmimo fondo nuostatų patvirtinimo“.

**7. Tarybos sprendimui įgyvendinti reikalingi teisės aktai**: nėra.

**8. Tarybos sprendimui įgyvendinti reikalingos lėšos ir šaltiniai:** Tarybos sprendimui įgyvendinti reikalingos lėšos bus skiriamos pagal individualų poreikį (pvz., žemės sklypo prie daugiabučio gyvenamojo namo ar kitos paskirties pastato formavimo dokumentams parengti ir pan.). Tarybos sprendimo įgyvendinimo lėšų šaltinis – Kazlų Rūdos savivaldybės biudžeto lėšos, gali būti naudojamos Lietuvos Respublikos valstybės biudžeto dotacijos, labdara, parama bei kitos lėšos.

**9. Kiti Tarybos sprendimui priimti reikalingi pagrindimai, skaičiavimai ar paaiškinimai:** nėra.

**10. Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ir fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** UAB „Kazlų Rūdos energija“; daugiabučių gyvenamųjų namų bendrojo naudojimo objektų valdymo, naudojimo ir priežiūros jungtinės veiklos sutartimis įgalioti asmenys; daugiabučių namų gyvenamųjų namų ir kitos paskirties pastatų savininkų bendrijų įgalioti asmenys.

**11. Tarybos sprendimas įsigalioja:** teisės aktų nustatyta tvarka.

**12. Tarybos sprendimo projekto lyginamasis variantas:** nėra.

**13. Su Tarybos sprendimo projekto rengimu susiję dokumentai:** nėra.

|  |  |  |
| --- | --- | --- |
| Vyriausiasis specialistas |  | Arūnas Arlauskas |

A. Arlauskas, tel. (8 343) 95 110, el. p. arunas.arlauskas@kazluruda.lt